**Hapet thirrja për mobilitete studentësh dhe stafi të UPT-së,**

**për semestrin e dytë të vitit akademik 2024 - 2025**

**në kuadër të Programit Erasmus+ KA107**

**në University of Kassel, Gjermani.**

Në kuadër bashkëpunimit midis Universitetit Politeknik të Tiranës dhe University of Kassel, publikohet thirrja për mobilitete për student dhe staf të Universitetit Politeknik të Tiranës, në University of Kassel.

**Për studentët:**

**Nivelet e mobilitetit për studentët:** Studentët duhet të jenë të regjistruar në një program studimi Master të Universitetit Politeknik të Tiranës.

**Llojet e mobilitetit për studentët përfshijnë:** Shkëmbimin e studentëve për studime.

*Study visit or individual study or research project as well as a doctoral thesis, dissertation or laboratory work; use of mobility simulator for own research (at the University of Kassel).*

**Fushat e studimit për studentët:** Fakulteti i Teknologjisë së Informacionit, Fakulteti i Inxhinierisë së Ndërtimit, Fakulteti i Arkitekturës dhe Urbanistikës, Fakulteti i Inxhinierisë Mekanike, Fakulteti i Inxhinierisë Elektrike.

**Kohëzgjatja e bursës:** Semestri i II i vitit akademik 2024 - 2025

**Numri total i studentëve:** 1

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Anglisht);
* Dokumenti Learning Agreement\*\*.

**Përparësi në nominimin e studentëve kanë studentët që u përkasin grupeve të disavantazhuara.** Studentët që u përkasin këtyre grupeve të disavantazhuara kanë përparësi edhe për trajtim financiar. (Studentë, prindërit e të cilëve kanë vdekur në krye të detyrës; studentë me ndihmë financiare; studentë me nevoja të veçanta; studentë prindërit e të cilëve kanë nevoja të veçanta, studentë që kanë marrë statusin e jetimit; studentë që kanë qenë viktima të trafikimit të qenieve njerëzore; studentë të grupeve etnike; studentë, prindërit e të cilëve ishin të dënuar të regjimit komunist; studentë, prindërit e të cilëve janë në pension etj.)

\*Ofrohen kurset e studimit në gjuhën angleze, ku niveli minimal i kërkuar për gjuhën është: English-B2, ose Gjermanisht B1.

Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of Kassel lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për t’u njohur me listën e lëndëve të ofruara nga University of Kassel, ju lutemi klikoni te:

[UNI - Departments and institutes (uni-kassel.de)](https://www.uni-kassel.de/uni/en/university/organisation/departments-and-institutes) Gjithashtu mund te shihni bashkëlidhur edhe: *Englische Lehre im FB14,*

**Për stafin:**

**Lloji i mobilitetit për stafin:** Trajnim i stafit akademik ose administrativ

**Trajnimi i stafit përfshin:** Trajnim të personelit akademik ose administrativ, vizitë studimore, përgatitja dhe vlerësimi i masave të lëvizshmërisë, pjesëmarrje në seminare, ecuria e marrëveshjes së bashkëpunimit në të ardhmen, inicimi i projekteve të financuara nga palët e treta etj.

**Fusha e trajnimit të stafit:** FTI, FIM, FIE, FIN, FAU,Drejtoritë në UPT

**Numri total i stafit: 1**

**Koha e kryerjes së mobilitetit**: 5 ditë + 2 ditë udhëtim,Semestri i II i vitit akademik 2024 - 2025

**Dokumentat e nevojshme për aplikim për stafin akademik:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës, për stafin akademik/administrativ \*\*;
* Dokumenti Mobility Agreement (Staff Mobility for Training) për stafin, në universitetin pritës\*\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobilitetit si staf akademik ose administrativ në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Për të shkarkuar formatin Staff Mobility for Training, ju lutemi klikoni te: [Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) [Aneks 3](https://www.upt.al/images/stories/projekte/ANEKS%204%20-%20Mobility-agreement-teaching%2C%20staff.pdf) .

Pas përfundimit të mobilitetit, personi pjesëmarrës në mobilitet në University of Kassel duhet të dorëzojë një raport te departamenti/drejtoria përkatëse lidhur me aktivitetin.

**Afati për aplikim, pranë Drejtorisë së Komunikimit dhe Koordinimit në UPT:**

**Deri më 10 tetor 2024, ora 12.00**

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al dhe abeqo@upt.al